**ORDIN nr. 3.151 din 19 ianuarie 2021privind modificarea**[**Ordinului ministrului educației naționale nr. 4.511/2017**](http://legislatie.just.ro/Public/DetaliiDocumentAfis/200075)**pentru aprobarea**[**Normelor metodologice**](http://legislatie.just.ro/Public/DetaliiDocumentAfis/192320)**privind procurarea, păstrarea, folosirea, scoaterea din uz și casarea sigiliilor și a timbrului sec cu stema României de către inspectoratele școlare, casele corpului didactic și unitățile de învățământ preuniversitar de stat și particular acreditate/autorizate, care fac parte din sistemul național de învățământ preuniversitar**

|  |  |
| --- | --- |
| **EMITENT** | ** MINISTERUL EDUCAȚIEI** |

**Publicat în  MONITORUL OFICIAL nr. 88 din 27 ianuarie 2021**

În temeiul prevederilor [Hotărârii Guvernului nr. 544/2003](http://legislatie.just.ro/Public/DetaliiDocumentAfis/43953) privind modelul sigiliilor cu stema României, păstrarea și utilizarea acestora, precum și scoaterea din folosință a sigiliilor cu stema României, uzate sau care devin nefolosibile, în conformitate cu dispozițiile [Ordonanței de urgență a Guvernului nr. 212/2020](http://legislatie.just.ro/Public/DetaliiDocumentAfis/236221) privind stabilirea unor măsuri la nivelul administrației publice centrale și pentru modificarea și completarea unor acte normative, în baza prevederilor [art. 15 alin. (3) din Hotărârea Guvernului nr. 24/2020](http://legislatie.just.ro/Public/DetaliiDocumentAfis/230750) privind organizarea și funcționarea Ministerului Educației și Cercetării, cu modificările ulterioare, ministrul educației emite prezentul ordin.

**Articolul I** [Ordinul ministrului educației naționale nr. 4.511/2017](http://legislatie.just.ro/Public/DetaliiDocumentAfis/200075) pentru aprobarea [Normelor metodologice](http://legislatie.just.ro/Public/DetaliiDocumentAfis/192320) privind procurarea, păstrarea, folosirea, scoaterea din uz și casarea sigiliilor și a timbrului sec cu stema României de către inspectoratele școlare, casele corpului didactic și unitățile de învățământ preuniversitar de stat și particular acreditate/ autorizate, care fac parte din sistemul național de învățământ preuniversitar, publicat în Monitorul Oficial al României, Partea I, nr. 654 din 9 august 2017, cu modificările ulterioare, se modifică după cum urmează:**1.** În [titlu](http://legislatie.just.ro/Public/DetaliiDocumentAfis/200075) și în t[ot cuprinsul ordinului sintagma](http://legislatie.just.ro/Public/DetaliiDocumentAfis/200076) „Norme metodologice privind procurarea, păstrarea, folosirea, scoaterea din uz și casarea sigiliilor și a timbrului sec cu stema României de către inspectoratele școlare, casele corpului didactic și unitățile de învățământ preuniversitar de stat și particular acreditate/autorizate“ se modifică și se înlocuiește cu sintagma „Norme metodologice privind procurarea, păstrarea, folosirea, scoaterea din uz și casarea sigiliilor și a timbrului sec cu stema României de către inspectoratele școlare, unitățile de învățământ preuniversitar acreditate/autorizate și unitățile conexe din sistemul de învățământ preuniversitar“.

**2.** În anexă la [articolul 1, alineatul (1)](http://legislatie.just.ro/Public/DetaliiDocumentAfis/200076) va avea următorul cuprins:

**Articolul 1**(1) Prezentele norme metodologice reglementează procurarea, păstrarea, folosirea, scoaterea din uz și casarea sigiliilor și a timbrului sec cu stema României de către inspectoratele școlare, casele corpului didactic, palatele și cluburile elevilor, cluburile școlare sportive, centrele județene de excelență/Centrul Municipiului București de Excelență, centrele județene de resurse și asistență educațională/Centrul Municipiului București de Resurse și Asistență Educațională, precum și unitățile de învățământ preuniversitar de stat și particular acreditate/autorizate, care fac parte din sistemul național de învățământ preuniversitar, denumite în continuare instituții de învățământ preuniversitar.**3.** În [anexă la articolul 2, alineatele (2)](http://legislatie.just.ro/Public/DetaliiDocumentAfis/200076) și [(3)](http://legislatie.just.ro/Public/DetaliiDocumentAfis/200076) vor avea următorul cuprins:(2) Conducătorii inspectoratelor școlare, ai caselor corpului didactic, precum și cei ai centrelor județene de excelență/Centrului Municipiului București de Excelență au dreptul de a comanda la Regia Autonomă «Monetăria Statului» sigilii cu stema României numai pe baza aprobării acordate de către Ministerul Educației.(3) Comanda la Regia Autonomă «Monetăria Statului» a sigiliilor pentru palatele și cluburile elevilor, cluburile școlare sportive, centrele județene de resurse și asistență educațională/Centrul Municipiului București de Resurse și Asistență Educațională și unitățile de învățământ preuniversitar de stat și particular acreditate/autorizate se face de către inspectoratele școlare.**4.** În [anexă la articolul 7, alineatul (4)](http://legislatie.just.ro/Public/DetaliiDocumentAfis/200076) va avea următorul cuprins:(4) La nivelul Ministerului Educației se constituie un registru de evidență a comenzilor inspectoratelor școlare, caselor corpului didactic și centrelor județene de excelență/Centrului Municipiului București de Excelență, în care se înscriu datele privind sigiliile și matrița timbru sec cu stema României comandate.**5.** În [anexă la articolul 12, alineatul (2)](http://legislatie.just.ro/Public/DetaliiDocumentAfis/200076) va avea următorul cuprins:(2) Ministerul Educației și inspectoratele școlare controlează modul de păstrare și de folosire a sigiliilor și a matrițelor timbru sec cu stema României de către instituțiile de învățământ preuniversitar și iau măsuri de sancționare a persoanelor care au săvârșit abateri de la dispozițiile legale în vigoare și de la prevederile prezentelor norme metodologice.

**Articolul II** Prezentul ordin se publică în Monitorul Oficial al României, Partea I.

**Articolul III** Direcția generală învățământ preuniversitar, Direcția generală minorități și relația cu Parlamentul și Biroul acte de studii din cadrul Ministerului Educației și Cercetării, inspectoratele școlare, casele corpului didactic, centrele județene de excelență/Centrul Municipiului București de Excelență, centrele județene de resurse și asistență educațională/Centrul Municipiului București de Resurse și Asistență Educațională și unitățile de învățământ preuniversitar de stat și particular duc la îndeplinire prevederile prezentului ordin.
**p. Ministrul educației,**
**Gigel Paraschiv,**
**secretar de stat**

București, 19 ianuarie 2021.Nr. 3.151.